
PROCES VERBAL

al ședinței Consiliului de Observatori al Instituției Publice Naționale a

Audiovizualului Compania „Teleradio-Moldova”

nr. 24 din 05.09.2017

Au participat membrii Consiliului de Observatori: 
Nicolae SPĂTARU, Lilia GUREZ, Stela NISTOR, Vitalie ȚAPEȘ, 
Marina ȚURCAN, Ludmila VASILACHE,  Veaceslav VLAD.
Au asistat:
Olga Bordeianu, președinte al IPNA Compania „Teleradio-Moldova”;

Svetlana Cojocaru, director Departament multimedia;

Veaceslav Gheorghișenco, director Radio;

Ecaterina Stratan, director TV;

Constantin Vulpe, șef Serviciu dezvoltare strategică;

Tatiana Iujiță, șef Serviciu de programe RMT;

Tatiana Vlas, director Departament programe și planificare TV;

Ion Chiorpec, șef Serviciu programe RMM.

Preşedintele Consiliului de Observatori al IPNA Compania „Teleradio-Moldova” constată că la şedinţă sunt prezenţi 6 membri ai CO, informând Consiliul că în conformitate cu p. 16 al Regulamentului CO, ședințele sunt deliberative dacă la ele sunt prezenți cel puțin 5 din numărul total al membrilor (nouă). 

S-a pus la vot începerea şedinţei, ora 14:30: „PRO” - 6 voturi (N. Spătaru, S. Nistor, V. Țapeș, M. Țurcan, L. Vasilache, V. Vlad).
Președintele Consiliului de Observatori, dl Nicolae Spătaru, a supus votului următoarea ordine de zi:
1. Proiectul Caietului de sarcini al IPNA Compania „Teleradio-Moldova” pentru anul 2018 (Declarația Politicii Editoriale).
2. Diverse.

S-a votat: ”PRO” – 6 voturi (N. Spătaru, S. Nistor, V. Țapeș, 
M. Țurcan, L. Vasilache, V. Vlad).
În ședință a intrat dna Lilia Gurez.
Se pune în discuție chestiunea cu nr. 1 - Proiectul Caietului de sarcini al IPNA Compania „Teleradio-Moldova” pentru anul 2018 (Declarația Politicii Editoriale).
Preşedintele Consiliului de Observatori, dl Nicolae Spătaru, a oferit cuvântul dnei Olga Bordeianu, președintele IPNA Compania „Teleradio-Moldova”. Dna Bordeianu a prezentat proiectul Caietului de sarcini al IPNA Compania „Teleradio-Moldova” pentru anul 2018 și a informat CO despre politica editorială a Companiei pentru anul 2018.
I s-a oferit cuvântul dlui Veaceslav Gheorghișenco, care a venit cu câteva completări cu privire la politica editorială a Radio Moldova și a vorbit despre prioritățile, valorile si principiile postului public de radio și obiectivele pentru anul 2018.
Dna Ecaterina Stratan a vorbit despre emisiunile noi de la TV „Moldova 1” și despre campaniile sociale care se vor desfășura pe perioada anului 2018.
Președintele Consiliului de Observatori a oferit cuvântul dnei Tatiana Vlas, care a vorbit despre politica editorială a TV „Moldova 1” și „Moldova 2”.
I s-a oferit cuvântul dlui Ion Chiorpec, care a relatat despre emisiunile și proiectele noi propuse pentru Radio și despre obiectivele editoriale pentru anul 2018.
A vorbit dna Tatiana Iujiță despre politica editorială a Radio Moldova Tineret, despre emisiunile noi și a venit cu câteva propuneri pentru proiecte de colaborare cu TV „Moldova 1”.

Membrii Consiliului de Observatori au făcut mai multe observații referitoare la conținutul proiectului Caietului de sarcini și au recomandat președintelui Companiei să redacteze o variantă finală a acestuia.

Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Se ia act de Proiectul Caietului de sarcini al IPNA Compania „Teleradio-Moldova” pentru anul 2018 (Declarația Politicii Editoriale).
2. Consiliul de Observatori recomandă președintelui IPNA Compania „Teleradio-Moldova” să redacteze varianta finală a Caietului de sarcini pentru anul 2018 și s-o prezinte în următoarea ședință a Consiliului de Observatori.
3. Prezenta hotărâre intră în vigoare în ziua adoptării.
S-a votat: „PRO” - 7 voturi (N. Spătaru, L. Gurez, S. Nistor, M. Țurcan, V. Țapeș, L. Vasilache, V. Vlad).
Diverse.
La Diverse, Preşedintele Consiliului de Observatori, dl Nicolae Spătaru, a propus să fie discutat subiectul cu privire la salariul noului director al TV. 

Dna Ludmila Vasilache a dat citire art. 61 (6) din Codul audiovizualului al Republicii Moldova conform căruia „salariul directorului de radiodifuziune și cel al directorului de televiziune sunt stabilite de Consiliul de Observatori, în mărime ce variază între 3 și 4 salarii medii lunare ale personalului de creație al companiei, calculat în raport cu ultimele 3 luni de activitate a acestuia”. 
Dna Vasilache a propus să fie stabilit salariul directorului TV în mărime de 3 salarii medii lunare.

S-a pus la vot salariul directorului TV în mărime de 3 salarii medii lunare.

S-a votat: „PRO” – 1 vot (L. Vasilache).
Dl Nicolae Spătaru a propus să fie stabilită o retribuție în mărime de patru salarii medii lunare. 

S-a pus la vot salariul directorului TV în mărime de 4 salarii medii lunare.

S-a votat: „PRO” – 4 voturi (N. Spătaru, S. Nistor, M. Țurcan, V. Vlad).
Dna Lilia Gurez și dl Vitalie Țapeș nu au participat la votare.
Preşedintele Consiliului de Observatori al IPNA Compania „Teleradio-Moldova” a supus votului următoarea hotărâre:

1. Consiliul de Observatori stabilește pentru directorul televiziunii publice o retribuție în mărime de 4 (patru) salarii medii lunare.
2. Prezenta hotărâre intră în vigoare în ziua adoptării.

S-a votat: „PRO” - 4 voturi (N. Spătaru, S. Nistor, M. Țurcan, V. Vlad);
„CONTRA” – 1 vot (L. Vasilache).

Durata şedinţei: 14:30-16:30
Au semnat:

Preşedintele

Consiliului de Observatori      
                             Nicolae SPĂTARU

Secretarul

Consiliului de Observatori                                    Emmanuela CERNEI

